
REFERAT DE APROBARE 

	Subsemnatul Bucuroiu Constantin, primar al oraşului Boldeşti-Scăeni, supun spre analiză şi aprobare Consiliului Local “Proiectul de Hotărâre privind prelungirea termenului în cazul  contractului de concesiune pentru Cabinet Medical Individual doctor Buxbaum Georgeta”.
	În baza OUG nr. 57/2019 privind Codul administrativ şi a HG nr. 884/2004 privind concesionarea unor spaţii cu destinaţia de cabinete medicale, cu modificările şi completările ulterioare, vă prezint următoarele :	
Prin HCL nr. 58/31.08.2004 s-a aprobat concesionarea imobilelor în care funcţionau cabinetele medicale, hotărâre în baza căreia a fost încheiat şi  contractul de concesiune nr. 6735/15.09.2004 cu doamna doctor Buxbaum Georgeta pentru o perioadă de 15 ani, conform prevederilor legale;
Prin actul adiţional nr. 11869/3.09.2019 termenul contractului a fost prelungit până la data de 15.09.2022;
Obiectul contractului îl reprezintă  spaţiul în care îşi desfăşoară activitatea de specialitate (medic de familie),  în suprafaţă de 78,22 mp, situat pe Calea Unirii, nr. 114;
Prin cererea  înregistrată sub nr. 11068/4.07.2024 CMI dr. Buxbaum Georgeta, în calitate de concesionar, solicită prelungirea contractului de concesiune nr. 6735/15.09.2004 cu o perioadă de  1 an; 
Concesionarul  şi-a respectat obligaţiile contractuale, inclusiv cele referitoare la plata redevenţei stabilite;
Prin prelungirea termenului contractului de concesiune se asigură sursă de venit la bugetul local, iar prin continuarea activităţii se asigură servicii medicale populaţiei înscrise în evidenţele cabinetului medical.

Faţă de cele mai sus expuse, propun următoarele:
-  prelungirea termenului contractului de concesiune nr.6735/15.09.2004, încheiat cu doamna doctor Buxbaum Georgeta, pentru o perioadă de 1 an, respectiv până la data de 15.09.2025;
  - împuternicirea primarului să semneze actul adiţional la contractul de concesiune nr.6735/15.09.2004 încheiat cu doamna doctor Buxbaum Georgeta.

În speranţa aprobării proiectului de hotărâre mai sus menţionat, vă mulţumesc anticipat!

